২৮ রানেই প্রথম উইকেট হারায় ইংল্যান্ড। ডান-হাতি অসি পেসার প্যাট কামিন্সের বলে উইকেটের পেছনে পেইনের হাতে ক্যাচ দিয়ে বিদায় নেন মার্ক স্টোনম্যান। ২৪ রান করেন তিনি। এরপর অ্যালিস্টার কুকের সাথে জুটি বাধেন জেমস ভিন্স। দ্বিতীয় উইকেটে এই দুই ইংলিশ ক্রিকেটার ৬০ রানের পার্টনারশিপ গড়ে বিচ্ছিন্ন হন। এই জুটিও ভাঙেন প্যাট কামিন্স। ২৫ রান করা জেমস ভিন্সকে উইকেটরক্ষক পেইনের হাতে ক্যাচ দিতে বাধ্য করেন প্যাট কামিন্স।